《早秋出塞寄东台详正学士》
唐代·骆宾王

促驾踰三水，长驱望五原。天阶分斗极，地理接楼烦。

溪月明关分，戎云聚塞垣。山川殊物候，风壤异凉暄。

戍古秋尘合，沙寒宿雾繁。昔余迷学步，投迹忝词源。

兰渚浮延阁，蓬山款禁园。彯缨陪绂冕，载笔偶玙璠。

汲冢宁详蠹，秦牢讵辨冤。一朝从篚服，千里骛轻轩。

乡梦随魂断，边声入听喧。南图终铩翮，北上遽催辕。

吊影惭连茹，浮生倦触藩。数奇何以托，桃李自无言。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。